open-index/open-wikipedia-markdown huggingface dataset:
Talamasca

**Talamasca** (alebo **Talamaska**) je francúzsky psytrance projekt z Paríža. Je to projekt Cédrica Dassulleho, ktorý je tiež známy ako DJ Lestat. Dassulle hral viac ako 13 rokov na klavír a svoju DJskú kariéru začal v roku 1992. V roku 1996 sa stretol s house producentmi Stevom Elim a Xavierom de Galloyom. Spoločne vytvorili trance projekt Talamasca. Dnes je Talamasca sólovým projektom Dassulleho.

Názov "Talamasca" pochádza z názvu spolku v knihách spisovateľky Anne Riceovej. Takisto aj jeho umelecké meno Lestat je inšpirované jej postavou upíra Lestat de Lioncourt. Dassule počas svojej kariéry spolupracoval s psytrance interpretmi ako Nomad, Oforia, Space Cat a Xerox. Tiež sa podieľal na vytvorení psytrance vydavateľstva 3D Vision Records, spolu s Christofom Drouilletom, DJom Maelom a Javierom Galloyom. V roku 2004 založil svoje vlastné vydavateľstvo s názvom Mind Control Records.

## Diskografia
### Single
*1999 „Sinaï/Halloween“ (3D Vision)
*2001 „Genetik Monster“ (Moon Spirits Records)
*2001 „Magnetic Fields“ (Spiral Trax International)
*2005 „Illusion World“ (Arcadia Music) (iba Japonsko)

### Albumy
*2000 *Beyond the Mask* (3D Vision) featuring DJ Mael, Domestic, Moshe Kenan 
*2001 Musica Divinorum (Spiral Trax International) 
*2003 *Zodiac* (3D Vision) 
*2004 *Made in Trance* (Mind Control Records) featuring Nomad, Life Extension, Schyzotrop, DJ Ananda, DJ Gui, DJ Neshama
*2007 *[[Obsessive Dream]]* (Mind Control Records)
*2009 *Talamasca XSI-One* (Mind Control Records/Parabola Music)
*2011 *Talamasca & Mesmerizer - Make Some Noise*  (Mind Control Records)
*2013 *Psychedelic Trance* (Dacru Records)

## Referencie

## Externé odkazy
*Brain Machines  - Rozhovor s DJom Lestatom na BrainMachines.com
*Psy News - Rozhovor s DJom Lestatom 10/2000
*Psy News - Rozhovor s DJom Lestatom 2/2002

## Zdroj

Kategória:Francúzske elektronické hudobné skupiny
Kategória:Francúzski dídžeji
Kategória:Trance hudobné skupiny
Kategória:Psychedelický trance
Kategória:Hudobné skupiny z 1996
I Feel It / Thousand

„**I Feel It**“ a „**Thousand**“ sú dve skladby amerického electronica hudobníka Mobyho, ktoré boli vydané ako singel s dvojitou A stranou z jeho albumu *[[Moby (album)|Moby]]*. Boli vydané v anglickom vydaní singlu Next Is the E ako *I Feel It / Thousand*.

Skladba „Thousand“ je je zapísaná v Guinessovej knihe rekordov za najrýchlejšie tempo v úderoch za minútu zo všetkých vydaných singlov, hoci niektoré skladby žánru Extratone ju prekonali. Jej tempo je približne 1000 BPM, preto nesie aj názov "Thousand" (tisíc). Singel dosiahol 38. miesto v britskom rebríčku UK Singles Chart.

## Zoznam skladieb
# „I Feel It (Next Is the E Remix)“
# „Thousand“

## Pozície v rebríčkoch

## Zdroj

Kategória:Single z 1993
Kategória:Piesne Mobyho
Kategória:Piesne elektronickej hudby
Čipčie

**Čipčie** () je vrch v Lúčanskej Malej Fatre. Leží približne  južne od Žiliny. Na vrchole je umiestená pamätná kniha výstupov a povestná lavička s výhľadom na hlavný hrebeň.

## Poloha
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na území okresu Žilina a v katastrálnom území obce Turie. Najbližšími vrcholmi sú južným smerom ležiaci Kozol (), juhovýchodným smerom je sedlom oddelená Ostrá () a Turskou dolinou je oddelená severne ležiaca Mikušová (). Na severozápadnom úpätí sa nachádza obec Turie. 

## Opis
Vrch je súčasťou bočného hrebeňa, ktorý vedie z vrcholu Krížavy () severozápadným smerom cez Skalku (), Kobylie () a Ostrú () na Čipčie. Vďaka polohe na okraji pohoria pôsobí mohutne a zároveň poskytuje zaujímavý výhľad na hlavný hrebeň Lúčanskej Fatry a celú Rajeckú kotlinu. Je ľahko dostupný, hoci značné prevýšenie radí výstup naň medzi stredne náročné. Svahy pokrýva zväčša zmiešaný les, vrcholová časť je z južnej strany bez porastu. Severovýchodné svahy odvodňujú prítoky Turského potoka, južné jeho prítok Polomec. 

### Výhľady
Z vrcholu je vďaka horskej lúke na južnom temene obmedzený, no veľmi pekný výhľad. Obmedzený je výhľad severným smerom na Žilinskú pahorkatinu, zaujímavý je južný smer s hlavným hrebeňom Lúčanskej Fatry a Turskou dolinou. Západný horizont ponúka výhľad na Rajeckú kotlinu, no i Strážovské vrchy.

## Turizmus
Klub slovenských turistov z Turia organizuje každoročne výstup na vrchol. Ten sa koná vždy v prvú januárovú sobotu a v roku 2026 sa uskutoční už 50. ročník.

náhľad|vľavo|Vrcholová časť

### Prístup
Na vrchol vedie modro značená trasa z Turia a najľahší prístup je práve z tejto obce. Druhý chodník obchádza vrchol z opačnej (severnej) strany a pripája sa na modro značený.

* po  značenej trase z Turia cez rázc. Pod železom na vrchol a ďalej na rázc. Pod Ostrou
* po  značenom chodníku, traverzujúcom vrchol (rázc. Pod železom – rázc. Nad Zadným)

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

## Zdroj
* Malá Fatra – Martinské hole, Letná turistická mapa 1:50 000'', Vojenský kartografický ústav, š.p., Harmanec, 2000

Kategória:Vrchy v Malej Fatre
Kategória:Vrchy v Lúčanskej Fatre
Kategória:Turie
Kategória:Vrchy v okrese Žilina
Kategória:Vrchy pod 1000 metrov na Slovensku
Slovenské národné hokejové mužstvo na ZOH 2014

thumb|right|Dresy slovenského národného hokejového mužstva na ZOH 2014

**[[Slovenské národné hokejové mužstvo]]** sa na Zimných olympijských hrách 2014, ktoré sa uskutočnili v Soči, zúčastnilo v nižšie uvedenej zostave a obsadilo 11. miesto.

## Realizačný tím
* Vladimír Vůjtek - tréner
* Peter Oremus - asistent trénera
* Vladimír Országh - asistent trénera
* Igor Andrejkovič - video tréner

## Zostava

## Základná časť
### Skupina A

## Osemfinále

## Pozri aj
* Slovenské národné hokejové mužstvo

## Externé odkazy
* ''Vůjtek nominoval na ZOH, chýba Šatan, ide Marcinko'' na portáli hokej.sk 

Kategória:Slovenské národné hokejové mužstvo
Kategória:Ľadový hokej na Zimných olympijských hrách 2014
Extraliga hádzanárov 2013/14

**Extraliga hádzanárov** v **sezóne 2013/14** bol 21. ročník extraligy hádzanárov, najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). Oproti minulej sezóne sa počet účastníkov zvýšil o dve družstvá. Naopak, družstvo HC winLand Michalovce, ktoré skončilo v minulej sezóne bronzové, sa do tejto sezóny pre ekonomické problémy neprihlásilo. Aktuálny majster Tatran Prešov sa okrem slovenskej súťaže predstavil aj v 3. ročníku nadnárodnej súťažeSEHA lige. Víťazom sa desiatykrát v histórii súťaže stal HT Tatran Prešov, ktorý vyhral všetky zápasy. 

## Systém súťaže
Systém súťaže sa oproti minulej sezóny zmenil. Počet družstiev sa navýšil o 2, s tým, že družstvo SR "20" (výber prevažne juniorov Prešova) hralo iba základnú časť a v tabuľke bolo umiestňované vždy pod čiarou. Základná časť pozostávala z 18 kôl. Každý s každým sa stretol 2-krát, čo znamená, že každý tím odohral 20 zápasov. Po základnej časti nasledovala nadstavbová časť s 2 skupinami, ktorá sa hrala rovnako systémom 2-krát každý s každým a v ktorej si družstvá prenášali body, a to aj body s družstvom SR "20". V nadstavbovej skupine A hrali družstvá na 1. až 6. mieste po základnej časti a prví štyria postúpili do play-off. Zápasy play-off sa hrali na 3 vyhrané duely. V nadstavbovej skupine B budú hrali družstvá na 7. až 10. mieste po základnej časti a posledné družstvo z extraligy vypadlo.

## Účastníci

## Výsledky
### Základná časť
;Zápasy

;Tabuľka

### Nadstavbová časť
#### Skupina A
Družstvá na 1. až 6. mieste po základnej časti.

;Zápasy

;Tabuľka

Zdroj: SZH 

#### Skupina B
Družstvá na 7. až 10. mieste po základnej časti.

;Zápasy

;Tabuľka

### Play-off
#### Semifinále

#### O 3. miesto

#### Finále

## Konečné umiestnenie

## Referencie

## Pozri aj
* Slovensko-česká interliga hádzanárok 2013/14
* 1. liga hádzanárov 2013/14

## Externé odkazy
* Oficiálna stránka Slovenského zväzu hádzanej
* Extraliga hádzanárov na stránke sportscore.sk 

Kategória:Hádzaná v 2013
Kategória:Hádzaná v 2014
Kategória:Extraliga hádzanárov
Vladimír Kukoľ

**Vladimír Kukoľ** je slovenský futbalista, bývalý hráč klubov MFK Ružomberok, poľských Sandecja Nowy Sącz, Jagiellonia Bialystok, Zawisca Bydgoszcz a slovenského Spartaka Myjava. Na konci roka 2013 odišiel do českého prvoligového klubu Vysočina Jihlava.

## Referencie

## Externé odkazy
* Vladimír Kukoľ na stránke corgonliga.sk 

Kategória:Slovenskí futbalisti
Kategória:Hráči TJ Spartak Myjava
Kategória:Hráči Sandecja Nowy Sącz
Kategória:Osobnosti z Levoče
Mestské časti Žiliny

**[[Žilina]]** sa delí na 20 **[[mestská časť|mestských častí]]**. Najstaršie sú Staré Mesto a Závodie, naopak najmladšia mestská časť je Hájik.

## Zoznam mestských častí Žiliny

## Referencie
Černá hora (Šumava)

**Černá hora** () () je vrch v pohorí Šumava v Česku. 

Nachádza sa asi 1 km od hranice s Nemeckom, na rozhraní Juhočeského
a Plzenského kraja, ako aj okresov Prachatice a Klatovy. Vrcholom Černej hory vedie rozvodie Čierneho a Severného mora a na severných svahoch pramení Teplá Vltava.

## Iné projekty

## Zdroj

Kategória:Vrchy na Šumave
Kategória:Tisícovky v Česku
Adulár

[náhľad|Biele kryštály aduláru s [pyritom.]]
**Adulár** je lesklý minerál zo skupiny živcov, odroda K-živca - ortoklasu.

Názov zaviedol v roku 1780 Ermenegildo Pini podľa lokality z alpského pohoria Adulagebirge (súčasť Gotthardského masívu) vo Švajčiarsku.

Kryštalizuje v triklinickej sústave tvare pseudo-rombických štvorbokých stĺpcov. Kryštály sú belavé až priehľadné. Zo štruktúrneho hľadiska predstavuje nízkoteplotnú varietu ortoklasu, ktorá je tiež blízka čiastočne neusporiadanému mikroklínu.

## Lokality
### Na Slovensku
Vyskytuje sa i na Slovensku, napr. v oblasti Banskej Štiavnice a Kremnice. Spolu so záhnedou sa vyskytuje aj v obl. Klenovca - Železnej brány, sklovité až biele kryštály do 1,5 cm, miestami s povlakom chloritu.

## Iné projekty

## Zdroj
*

## Externé odkazy
* Adulár na stránkach mineralogickej databázy mindat.org

Kategória:Živce
Bavlník

náhľad|Bavlník barbadoský (''Gossypium barbadense'') poskytuje najlepšie bavlnené vlákna.
**Bavlník** (lat. Gossypium) je rod rastlín z čeľade slezovité. Rastliny pochádzajú z tropických a subtropických oblastí Indického polostrova, Východnej Ázie a Severnej Ameriky. Predstavuje dôležitú technickú plodinu. Jej semená obrastajúce vláknami sa používajú na výrobu bavlny, semienka sa môžu používať na výrobu oleja..

Je krovitého alebo bylinného vzrastu. Kvety sú žlté, červené alebo biele. Po ich odkvitnutí vzniká tobolkovitý plod veľký asi ako slepačie vajce. Po dozretí puká a uvoľňuje sa z neho pružná guľa vláken so semienkami.

## Referencie

## Iné projekty

Kategória:Slezovité
Kategória:Technické plodiny
Kategória:Bavlna
Ad usum Delphini

**Ad usum Delphini** alebo **in usum Delphini** bolo označenie špeciálnych vydaní klasických autorov pre účely vzdelávania mladého následníka trónu, predovšetkým za vlády Ľudovíta XIV. Boli z nich odstránené „nevhodné pasáže“.
Dnes niekedy používané ako označenie diel, z ktorých bolo, obvykle z mravných dôvodov, niečo vynechané.

## Zdroj
*

Kategória:Literatúra
Ad valorem

**Ad valorem** môže byť:
* latinský výraz „podľa hodnoty“
* označenie daní a poplatkov uvalených na majetok
* jeden zo spôsobov výpočtu výšky cla, pozri valorické clo
Advance

**Advance** môže byť:
* anglické slovo znamenajúce *pokrok*, *zlepšenie*, *posun vpred*
* výraz pre preddavok na dohodnutú pôžičku
Roseanne (seriál)

**Roseanne** je americký komediálny seriál, ktorý vysielala od októbra 1988 do mája 1997 americká televízna stanice ABC v hlavnej úlohe s Roseanne Barrovou. Seriál sa točil okolo fiktívnej rodiny Connerovcov, ktorá sa snaží vyžiť s omedzeným príjmom. V Amerike sa stal veľmi úspešným. Nakrútených bolo 9 sérií.

Roseanne je ženou v domácnosti. Čo pre ňu znamená nielen starať sa o dom, v ktorom bývajú, ale najmä o jeho obyvateľov. A to v prípade troch detí, manžela a iných príbuzných nie je vôbec jednoduché.

## Série

## Obsadenie
*Roseanne Barrová ako Roseanne Connerová
*John Goodman ako Dan Conner
*Laurie Metcalfová ako Jackie Harrisová
*Michael Fishman ako D.J. Conner
*Sara Gilbertová ako Darlene Conner-Healyová
*Lecy Goransonová ako Becky Conner-Healyová 1-5 séria
*Sarah Chalková ako Becky Conner-Healyová 6-9 séria
*Johnny Galecki ako David Healy
*Natalie Westová ako Crystal Anderson-Connerová
*Glenn Quinn ako Mark Healy
*Estelle Parsonsová ako Beverly Harrisová
*Martin Mull ako Leon Carp
*Michael O'Keefe ako Fred
*Sandra Bernhardová ako Nancy Bartlettová

## Slovenský dabing

## Referencie

Kategória:Sitkomy USA
Kategória:Televízne seriály z roku 1988
Nakladatelství Triton

**Nakladatelství TRITON** je české nakladateľstvo, ktoré vzniklo v roku 1991. Najskôr sa orientovalo na odbornú lekársku literatúru, neskôr však svoj obzor rozšírilo na množstvo rôznych literárnych žánrov.

## Edície
* *Dějiny* – edícia sa zameriava na filozofiu, hudbu a ďalšie
* *Medicína* – edícia sa zameriava na odbornú literatúru
* *Pacientské publikace* – edícia sa zameriava na lekársku problematiku z populárno-náučného hľadiska
* *Trifid* – edícia sa zameriava na fantasy a sci-fi (Isaac Asimov, František Houdek, Cherie Priestová)
* *Učebnice*
* *Laskavé čtení*
* *Dějiny do kapsy*

## Referencie


## Externé odkazy
* Stránky nakladateľstva Triton

## Zdroj
* 

Kategória:Vydavateľstvá v Česku
Daskylos (syn Tantala)

**Daskylos** (*Daskylos*) je v gréckej mytológii syn lýdskeho kráľa Tantala.
 
Daskylos bol vládca Mariandynie v Bithýnii. So svojou manželkou Anthemoisiou mali synov, Lyka, Priola a Otrea Keď hrdina Hérakles odišiel do krajiny Amazoniek, aby odkiaľ priniesol pás ich kráľovnej Hippolity, navštívil cestou aj ich syna Lyka, vládcu Mýsie. Hérakla potom sprevádzal ich syn Priolas. Ako poďakovanie za pomoc im Hérakles neskôr pomohol podmaniť si okolité národy. 

## Referencie a bibliografia

Kategória:Postavy gréckej mytológie
Heinrich Neumann

náhľad|Busta Heinricha Neumanna v Lipanoch
**Heinrich Neumann** (šľachtický predikát „z Lipian“; * 10. jún 1873, Lipany, Uhorsko - † 6. november 1939, New York, USA) bol židovský lekár (otorinolaryngológ), šľachtic, rodák zo Slovenska (Uhorska) z mesta Lipany.

## Život
Heinrich Neumann študoval na univerzite vo Viedni, skončil s doktorátom v roku 1898. Už ako študent sa zaujímal o normálnu a patologickú anatómiu ucha.

V roku 1900 nastúpil na univerzitnú ušnú kliniku. V roku 1911 sa stal titulárnym profesorom otológie. Od roku 1910 pôsobil ako ušný chirurg na *Spital der Kaufmannschaft* a od roku 1912 bol osobným lekárom cisára Františka Jozefa I. Bol dokonca kontaktovaný nacistickými lekármi ohľadne problému s hrtanom, ktorým trpel Adolf Hitler, ale odmietol ho ošetriť. Za to bol uvrhnutý do väznenia. Za jeho slobodu sa údajne prihovoril aj anglický kráľ Juraj VI. a Neumanna z väzenia prepustili.

''„Hovorí sa, že doktor odmietol vyšetriť Hitlera údajne so slovami, že by sa mal dať vyšetriť zverolekárovi.“ Bol známy tým, že neliečil len boháčov a prominentov.

## Práca
Neumann bol predovšetkým uznávaný za prácu na bezbolestných operáciach bez anestetík pri komplikovaných infekciách stredného ucha a liečbe otosklerózy. Neumann vymyslel novú techniku pre otvorenie labyrintu ucha, ktorá sa neskôr stala bežnou a je pomenovaná po ňom ako Neumannova metóda.

Doktorovi Neumannovi pri príležitosti 140. výročia jeho narodenia v Lipanoch slávnostne odhalili bustu.

## Zdroje

* http://www.collect.at/professor-heinrich-neumann-autograph-on-photo-p-8636.html
* Informationen der Universitätsbibliothek der MedUni Wien
* 

## Iné projekty

Kategória:Slovenskí lekári
Kategória:Otorinolaryngológovia
Kategória:Osobnosti z Lipian
Kategória:Slovenské osobnosti židovského pôvodu
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Okrajové more

[thumb|upright=1.4|[Grónske more|Grónske, Nórske, Barentsovo, a Severné more patrí medzi okrajové moria Atlantického oceánu]]

**Okrajové more** je more, ktoré je od oceánu oddelené ostrovmi, polostrovmi a podmorskými prahmi.

## Referencie

## Zdroj

Kategória:Oceánografia
Kategória:Moria
Lorenzo Ghiberti

**Lorenzo Ghiberti** (* 1378, Florencia, Taliansko – † 1. december 1455, Florencia) bol taliansky renesančný sochár.

## Dielo
thumb|Východné dvere baptistéria
Ghiberti priviedol lineárne gotické vzory umenia Florencie do nového rozmeru renesancie. Vo svojich reliéfoch a sochách sa inšpiroval umením antiky, ktorú dokázal napodobniť s technickú zručnosťou. Vo svojich reliéfoch dosiahol hĺbky využitím formálnych princípov perspektívy.
Florentská raná renesancia začala sochárskou súťažou na *severné bronzové dvere* baptistéria v roku 1401, v ktorej zvíťazil Lorenzo Ghiberti (spolu s Filippom Brunelleschim), ktorý reliéfy s námetmi zo Starého zákona (obetovanie Izáka) dokončil v roku 1424. V kompozícii aj v plastickom poňatí nadviazal na prvé bronzové dvere Andrea Pisana, ale ich gotický štýl premenil v renesančný realizmus usilujúci o plný objem a o výraz životnej energie. Zdôraznil pritom krásu pohybu, ktorá vyvoláva v ľuďoch nové city a dáva im dôstojnosť i pôvab.

V rokoch 1425 – 1452 vytvoril *východné dvere* baptistéria naproti dómu, ktoré sa stali pýchou mesta a ktoré Michelangelo Buonarroti nazval *Rajskou bránou* (v 19. storočí Rodina inšpirovali k Bráne pekiel). Ich program navrhol humanista Leonardo Bruni, ktorý výjavy zo Starého zákona zoradil z hľadiska ľudského pokroku. Ghiberti zredukoval reliéfy na desať a scény pojal ako perspektívne konštruované plastické obrazy, využil hry svetla a tieňa. Reliéf akoby prekročil hranicu sochárskeho umenia a usiloval o maliarske efekty. V živých scénach s početným komparzom sa Ghibertimu podarilo vyjadriť taliansky zmysel pre graciózny pohyb a slávnosť chvíle. V niektorých reliéfoch zhustil dej do niekoľkých epizód, v poslednom, *Šalamúnovom stretnutí s kráľovnou zo Sáby* vytvoril priestorovo aj časovo jednotnú scénu. Rám dverí ozdobil postavičkami v drobných nikách a bustami v medailónoch (v jednom umiestnil autoportrét so signatúrou), vonkajšie kamenné orámovanie motívmi toskánskej flóry a fauny. Monumentálnymi bronzovými sochami svätcov vyplnil Ghiberti výklenky florentského oratória Orsanmichele. Postavou sv. Matúša (1419 – 1422), inšpirovanou antickou sochouSofokla, predpovedal dramatickosťou Donatella a Michelangela, v mäkkom zriasení vlnenej látky sv. Štefana (1426), patróna najbohatšieho florentského cechu *arte di lana* (súkenníci), dosiahol majstrovskej dokonalosti.

V posledných rokoch svojho života Ghiberti napísal svoj životopis, ktorý je najstarším zachovaným životopisom umelca vôbec.

## Iné projekty

## Externé odkazy
* Catholic Encyclopedia
* Golden Oldies With a New Sparkle 

## Zdroj

Kategória:Narodenia v 1378
Kategória:Úmrtia 1. decembra
Kategória:Úmrtia v 1455
Kategória:Talianski sochári
Kategória:Renesanční sochári
Kategória:Talianski zlatníci
Kategória:Osobnosti z Florencie
Agénor (syn Aigypta)

**Agénor** alebo **Agénór** alebo **Agenor** () je v gréckej mytológii syn egyptského kráľa Aigypta a jeho arabskej manželky.
 
Agénor bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Agénorovi potom za manželku vybrali Kleopatru, dcéru Danaa a jednej z jeho manželiek Hamadryád a konala sa svadba. Antický autor Apollodoros z Atén uvádza, že Danaos mal dve dcéry, ktoré sa volali Kleopatry. Manželka Agénora bola podľa neho dcérou Hamadryády Foiby, alebo Atlanteie. 

Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Kleopatra (manželka Agénora)

**Kleopatra** (*Kleopatra*) je v gréckej mytológii dcéra líbyjského kráľa Danaa a a jednej z jeho manželiek Hamadryád.
 
Kleopatra bola jedna z päťdesiatich dcér líbyjského kráľa Danaa. Antický autor Apollodoros z Atén uvádza, že Danaos mal dve dcéry, ktoré sa volali Kleopatry. Jej sestra Kleopatra bola dcérou Danaovej manželky Polyxo a ona bola podľa Apollodora dcérou Hamadryády Foiby, alebo Atlanteie. 

O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Kleopatre za manžela vybrali Agénora, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Herman Pieter de Boer

**Herman Pieter de Boer** (* 9. február 1928, Rotterdam – † 1. január 2014, Eindhoven) bol holandský spisovateľ, textár a novinár. Veľké množstvo jeho kníh malo mystický a erotický podtón. Medzi jeho najznámejšie knihy patria *De vrouw in het maanlicht* (1973) alebo *Het herenhotel* (1979). Ako textár spolupracoval napríklad so spevákom Ramsesom Shaffym. Zomrel v roku 2014 po dlhej chorobe vo veku 85 rokov.

## Iné projekty

## Zdroj

Kategória:Holandskí spisovatelia
Kategória:Holandskí textári piesní
Kategória:Holandskí novinári
Kategória:Osobnosti z Rotterdamu
Benedikt Rejt

**Benedikt Rejt z Pístova**, niekedy tiež *z Piestingu* (* 1450/1454 – † 1531/1536, Louny), známy tiež ako *Benedikt Rieth*, *Ried*, *Reyda*, *Rotta*, *Reta*, *Benedict Reijt*, ale tiež *Beneš z Loun*, alebo *Beneš Lounský*, bol český fortifikačný staviteľ a architekt, projektant nemeckého pôvodu.

## Život
Bol činný prevažne v Čechách. Prvá zmienka o ňom pochádza z roku 1489. Preslávil sa už pred príchodom do Čiech ako znalec techniky budovania pevností. Kráľ Vladislav II. ho pozval zo susedného Saska. S Rejtovým menom sa spája veľkorysá prestavba Pražského hradu, ktorá začala v roku 1485 fortifikáciou (veža Daliborka a hradby so streleckou ochodzou lemujúcou Zlatú uličku). Pokračovala dostavbou Starého kráľovského paláca o jedinečný priestor Vladislavskej sály. Priestor, ktorý svojimi rozmermi (62 × 16 × 13 m) nemal obdobu a kde sa mohlo 100 ľudí prechádzať na koňoch, preslávil hlavne svojou neobvykle zložitou, prevýšenou klenbou s krúženými rebrami. Išlo tak o najväčšiu klenutú sálu bez použitia stredných opôr v Európe.

Ďalej Rejt navrhol a realizoval modernizáciu opevnenia niektorých šľachtických sídiel, predovšetkým hradov Švihov a Blatná. Za svoje dielo ho povýšili do šľachtického stavu (od roku 1502 bol uvádzaný ako *nobilis Benedictus, lapicida domini regis*). V jeho dielach sa kombinujú princípy gotického dekorativizmu a renesančnej konštrukcie v duchu Albertiho.

## Dielo
[náhľad|[Kostol svätého Mikuláša (Louny)|Kostol sv. Mikuláša v Lounoch]]
### Pražský hrad
* Modernizácie hradného opevnenia (do roku 1496)
* Vladislavská sála (dokončená 1500) 
* Jazdecké schody (pôvodne s renesančnou loggiou, dokončené po roku 1500)
* Tzv. *Ludvíkovo křídlo* (1501 – 1509), prvá prevažne renesančná konštrukcia paláca v Čechách
* Projekt na dostavbu katedrály sv. Víta (1509 – 1511)

### Čechy
* Renesančný palác hradu v Blatnej 
* Prepracovanie projektu sv. Barbory v Kutnej Hore) (trojlodie, krúženie klenby trojlodia), stavba od roku 1512 
* Návrh Kostola svätého Mikuláša v Lounoch, budovaný od roku 1519 príslušníkmi jeho hute
* Opevnenie hradu Švihov (do 1510)

## Iné projekty

## Literatúra
* 
* 
* 
* Pavel KALINA: *Benedikt Ried a počiatky zaalpskej renesancie*. Praha : Academia 2009

## Zdroj

Kategória:Narodenia v 15. storočí
Kategória:Úmrtia v 16. storočí
Kategória:Českí architekti
Kategória:Renesanční architekti
Kategória:Gotickí architekti
Kategória:Osobnosti z Loun
Kategória:České osobnosti nemeckého pôvodu
Slovensko-česká interliga hádzanárok 2013/14

**Slovensko-česká interliga hádzanárok** alebo **WHIL** v sezóne **2013/14** bol 12. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Súťaže sa zúčastnilo 12 družstiev, teda o 1 menej ako v minulej sezóne, pretože klub UDHK ŠG Nitra-Sereď sa do tejto sezóny kvôli finančným problémom neprihlásil. Rovnako záujem neprejavil ani víťaz či iné družstvo z 1. ligy. Majstrom WHIL sa piatykrát stala IUVENTA Michalovce, ktorá aj v zvíťazila aj národných majstrovstvách a získala tak siedmykrát titul majstra Slovenska. 
 
Záujem účinkovať vo WHIL prejavil ukrajinský majster HC Karpaty Užhorod. WHIL však zaujala kvôli zvýšeným nákladom a neistotou pri prechode ukrajinských hraníc negatívne stanovisko. 

## Systém súťaže
Systém súťaže bol rovnaký ako po minulé roky. Hrala sa iba základná časť, ktorá pozostávala z 22 kôl. Každý s každým sa stretol 2-krát, čo znamená, že každý tím odohral 22 zápasov. Po základnej časti nasledovalo národné play-off. Do slovenského postúpili všetky 4 tímy, v českej nasledovalo okrem play-off najlepších 4 tímov aj nadstavbová časť v skupine o 5.8. miesto, z ktorej vzišiel účastník baráže. Zo slovenskej strany nezostúpil nikto. Slovenské play-off sa odohralo na 3 víťazné zápasy.

## Účastníci

## Výsledky WHIL
### Zápasy

### Tabuľka

## Slovenské národné play-off
### Semifinále

### O 3. miesto

#### Finále

## Konečné umiestnenie

;Slovensko

;Česko

## Referencie

## Pozri aj
* Extraliga hádzanárov 2013/14
* 1. liga hádzanárok 2013/14
* 2. liga hádzanárok 2013/14

## Externé odkazy
* WHIL na oficiálnej stránke Slovenského zväzu hádzanej 
* WHIL na oficiálnej stránke Českého zväzu hádzanej  
* WHIL na stránke sportscore.sk 

Kategória:Hádzaná v 2013
Kategória:Hádzaná v 2014
Kategória:Slovensko-česká interliga hádzanárok (WHIL)
Face to the Sky

„**Face to the Sky**“ je pieseň waleského hudobníka a hudobného skladateľa Johna Calea. Prvýkrát vyšla v auguste 2012 ako druhý singel (prvý, ktorý vyšiel aj vo fyzickej podobe, nielen elektronicky ako predchádzajúce „I Wanna Talk 2 U“) z albumu *[[Shifty Adventures in Nookie Wood]]*, ktorý následne vyšiel v októbri toho istého roku. Singel najprv vyšiel iba v digitálnej forme 29. augusta 2012, na 7" vinylovej platni vyšiel až 25. septembra toho roku. Na strane B bol iný mix (nazvaný Organic Mix) piesne „Living with You“. Tá vo februári 2013 vyšla na singli, kde vedľa nej je ešte jej štandardná verzia (vydaná na albume *Shifty Adventures in Nookie Wood*) a jej remix od Laurel Halo.

V pôvodnej verzii piesne „Face to the Sky“ vydanej na albume *Shifty Adventures in Nookie Wood* hrajú vedľa Calea (spev, klavír, perkusie) ešte Dustin Boyer (elektrická gitara), Michael Jerome Moore (cajón) a Joey Maramba (basgitara). Bol k nej natočený aj videoklip režírovaný Tomom Scholefieldom. Vo videoklipe zdanlivo zmätený Cale chodí po šachovnici a okolo neho tancuje Freya Jeffs.

„Face to the Sky“ je jednou z piesni na albume, kde je Caleov hlas skreslený vokodérom.

## Zdroj

Kategória:Piesne Johna Calea
Kategória:Single z 2012
Bob Neuwirth

**Bob Neuwirth** (* 20. jún 1939, Akron, Ohio† 18. máj 2022, Santa Monica, Kalifornia) bol americký spevák, producent, skladateľ a výtvarník. Bol priateľom Boba Dylana, hral aj v dokumentárnom filme *[[Dont Look Back]]*. Je spoluautorom piesne „Mercedes Benz“, ktorú preslávila Janis Joplinová. V roku 1994 spolupracoval s Johnom Caleom zo skupiny The Velvet Underground a vydali spolu album *[[Last Day on Earth]]*.

## Diskografia
### Sólové albumy
* *Bob Neuwirth* (1974)
* *Back to the Front* (1988)
* *99 Monkeys* (1990)
* *Look Up* (1996)
* *Havana Midnight* (1999)

### s Johnom Caleom
* *[[Last Day on Earth]]* (1994)

### Ostatné
* *Still Lookin' Good to Me* (The Band of Blacky Ranchette, 2003)
* *Por Vida: A Tribute to the Songs of Alejandro Escovedo* - „Rosalie“ (různí, 2004)

## Referencie

## Zdroj

Kategória:Speváci USA
Kategória:Hudobní producenti USA
Kategória:Bob Dylan
Kategória:Osobnosti z Akronu (Ohio)
Super Furry Animals

**Super Furry Animals** je waleská alternatívna rocková skupina. Vznikla v roku 1993 v Cardiffe a existuje dodnes. Skupina sa skladá z členov: Gruff Rhys (spev, gitara), Huw Bunford (gitara, spev), Guto Pryce (basgitara), Cian Ciaran (klávesy, syntetizátory , gitara, spev) a Dafydd Ieuan (bicie, spev). Skôr v skupine hral aj herec Rhys Ifans.

## Diskografia
; Štúdiové albumy
* *[[Fuzzy Logic (album)|Fuzzy Logic]]* (1996)
* *[[Radiator (album)|Radiator]]* (1997)
* *[[Guerrilla (album)|Guerrilla]]* (1999)
* *[[Mwng]]* (2000)
* *[[Rings Around the World]]* (2001)
* *[[Phantom Power]]* (2003)
* *[[Love Kraft]]* (2005)
* *[[Hey Venus!]]* (2007)
* *[[Dark Days/Light Years]]* (2009)

## Zdroj

Kategória:Hudobné skupiny z 1993
Kategória:Alternatívnorockové hudobné skupiny
Kategória:Waleské rockové hudobné skupiny
Diaľnica D48 (Česko)

**Diaľnica D48** () (do 31. decembra 2015 **Rýchlostná cesta R48** ()) je diaľnica v Česku, ktorá spája diaľnicu D1 pri Bělotíne a Český Těšín cez Nový Jičín a Frýdek-Místek.

Na konci roka 2020 boli v prevádzke úseky:
* križovatka s diaľnicou D1 – Bělotín
* Rybí - Frýdek-Místek
* Frýdek-Místek – Český Těšín

## Výjazdy
* Exit 1 Uzel D1/D48 (napojenie na diaľnicu D1)
* Exit 2 Bělotín-jih
* Exit 3 Bělotín-východ
* Exit 30 Příbor-západ
* Exit 33 Příbor - východ 
* Exit 38 Rychaltice
* Exit 54 Dobrá
* Exit 62 Tošanovice
* Exit 70 Žukov

## Externé odkazy
* R48 na stránkach Ceskedalnice.cz 
* www.dalnice-silnice.cz - Komplexné informácie o R48 
* Rychlostnice R48 - info o stave a histórii budovania R48

## Zdroj
* 

Kategória:Diaľnice v Česku
Diablov advokát

**Diablov advokát** môže byť:
* film z roku 1997, pozri Diablov advokát (film)
* televízny seriál z roku 2012, pozri Diablov advokát (seriál)
* advocatus diaboli
Promotor fidei

**Promotor fidei** (doslova *podporovateľ viery*), ľudovo **advocatus diaboli** (doslova *diablov advokát*), bola osoba, ktorá počas kanonizačného procesu rímskokatolíckej cirkvi predkladala argumenty, ktoré svedčia proti svätosti príslušného kandidáta. Advokát, ktorý „háji záujmy diabla“. Táto funkcia existovala takmer 4. storočia a zrušil ju až pápež Ján Pavol II. v roku 1979 v rámci revízie kanonizačného procesu.

## Referencie


## Zdroje
*
*

## Externé odkazy
*http://www.newadvent.org/cathen/01168b.htm

Kategória:Rímskokatolícka cirkev
Ugandský šiling

**Ugandský šiling** je mena, ktorou sa platí v štáte Uganda. 

V januári 2014 bol kurz za 1 euro = cca 3 500 Ugandských šilingov.

## Referencie

Kategória:Meny v Afrike
.zr

**.zr** bola internetová národná doména najvyššej úrovne pre Zair. Pretože sa však Zair v roku 1997 premenoval na Konžskú demokratickú republiku, pôvodná doména .zr bola zrušená a nahradila ju doména .cd.

Kategória:Národné domény najvyššej úrovne
Dávid (Michelangelo)

thumb|Dávid

***Dávid*** je renesančné sochárske dielo Michelangela Buonarotiho z rokov 1501 – 1504. Znázorňuje biblického Dávida tesne pred súbojom s Goliášom. Dielo objednala florentská Signoria zmluvou z 16. augusta 1501. 

Po dokončení bola socha umiestnená najprv pri vchode do Palazza Vecchio, florentskej radnice; v súčasnosti je originál umiestnený v miestnom múzeu Galleria dell'Accademia. K výberu miesta bola 25. januára 1504 zvolaná komisia, ktorej členmi boli aj Andrea della Robbia, Sandro Botticelli, či Leonardo da Vinci. 

Michelangelo vo svojom diele dokonale znázornil proporcie ľudského tela a v súčasnej dobe je toto sochárske dielo označované za jedno z najlepších sochárskych vyobrazení mužského tela v renesančnom štýle.

Za sochu Dávida údajne dostal 900 zlatých dukátov, čo vraj bolo viac než zarobil iný súdobý vrcholný umelec Leonardo da Vinci za celý svoj život.

## Referencie

## Literatúra
* Umberto Baldini, *Michelangelo scultore*, Rizzoli, Milano 1973
* AA.VV., *Galleria dell'Accademia*, Giunti, Firenze 1999. ISBN 88-09-04880-6
* Marta Alvarez Gonzáles, *Michelangelo*, Mondadori Arte, Milano 2007. ISBN 978-88-370-6434-1
* Hall, James, *Michelangelo and the Invention of the Human Body* New York: Farrar, Straus and Giroux, 2005
* Hirst Michael, “Michelangelo In Florence: *David* In 1503 and *Hercules* In 1506,” *The Burlington Magazine*, 142 (2000): 487–492
* Pope-Hennessy, John, *Italian High Renaissance and Baroque Sculpture*. London: Phaidon, 1996
* Seymour, Charles, Jr. *Michelangelo's David: a search for identity* (Mellon Studies in the Humanities), Pittsburgh: University of Pittsburgh Press, 1967

## Pozri aj
* Socha
* Michelangelo Buonarroti

## Iné projekty

## Externé odkazy
* ''David'': A New Perspective, J. Huston McCulloch
* Michelangelo Buonarroti: David, *Art and the Bible*
* Models of wax and clay used by Michelangelo in making his sculpture and paintings
* The Museums of Florence - The David of Michelangelo

## Zdroj

Kategória:Renesančné sochy
Kategória:Florencia
Kategória:Michelangelo Buonarroti
Kategória:Mramorové sochy
.bv

**.bv** je internetová národná doména najvyššej úrovne určená pre Bouvetov ostrov. Ten je však neobývaný a navyše je nórskym teritóriom, je preň teda teoreticky pripravená nórska ccTLD **[[.no]]**. Nórskou politikou je nekomercializovať doménové zdroje, takže neexistujú žiadne plány na predaj domény .bv. Ak by sa doména neskôr začala používať, bude podliehať regulácii Nórskeho úradu pre komunikácie a bude sa riadiť rovnakými pravidlami ako doména .no.

## Externé odkazy
WHOIS

Kategória:Národné domény najvyššej úrovne
Advocatus diaboli

**Advocatus diaboli** (v lat. doslova „diablov advokát“) môže byť:
* v cirkvi: osoba, ktorá počas kanonizačného procesu predkladá argumenty svedčiace proti svätosti kandidáta, pozri promotor fidei
* prenesene:
** v diskusii človek, používajúci argumenty s ktorými sám nesúhlasí preto, aby prinútil protivníka k ďalšej argumentácii
** obhajca zlej veci

## Referencie
Hrad Starý Jičín

**Starý Jičín** je zrúcanina hradu nad rovnomennou obcou Starý Jičín v okrese Nový Jičín v Moravskosliezskom kraji. 

Hrad vznikol na prelome 12. a 13. storočia, prvá písomná zmienka o ňom pochádza z roku 1240. Bol postavený na mieste pôvodnej drevenej tvrdze a vďaka svojej strategickej polohe a širokému výhľadu do okolia plnil predovšetkým vojenskú úlohu pri ochrane tzv. Jantárovej cesty do Poľska.

## Iné projekty

## Externé odkazy
* Oficiálna stránka Hradu Starý Jičín
* Webkamera Hradu Starý Jičín 
* Hrad na stránkach obce 

## Zdroj
* 

Starý Jičín
Česko-slovenská hokejová liga 1959/1960

**Sezóna 1959/1960** bola 17. ročníkom Česko-slovenskej hokejovej ligy. Hrala sa pod názvom **I. liga**. Súťaž mala 12 účastníkov. Majstrom sa stalo družstvo Rudá hvězda Brno. Vypadli družstvá TJ VŽKG Ostrava a TJ Slezan Opava. Postúpili družstvá TJ Slavoj České Budějovice a TJ Gottwaldov.

## Poradie

## Najlepší strelci
* Ján Starší (TJ Slovan ÚNV Bratislava) - 26 gólov
* Miroslav Kluc (TJ Jiskra SZ Litvínov) - 24 gólov
* Jozef Golonka (TJ Slovan ÚNV Bratislava) - 22 gólov
* Jindřich Lidický (ASD Dukla Jihlava) - 20 gólov
* Jaroslav Volf (TJ SONP Kladno) - 20 gólov
* Zdeněk Haber (TJ Spartak LZ Plzeň) - 19 gólov
* Josef Vimmer (ASD Dukla Jihlava) - 17 gólov
* Vladimír Zábrodský (Spartak Sokolovo) - 17 gólov

## Káder majstra [[HC Kometa Brno|Rudá hvězda Brno]]
* *Brankári:* Vladimír Nadrchal • Karel Ševčík
* *Hráči:* František Mašlaň • Jan Kasper • Bohuslav Sláma • Ladislav Olejník • Rudolf Potsch • Milan Richter - Slavomír Bartoň • Bronislav Danda • Karel Šůna • František Vaněk • Vlastimil Bubník • Zdeněk Návrat • Rudolf Scheuer • Josef Černý • Václav Pantůček • Karel Skopal • Vladimír Šubrt • Ivo Winkler • František Ševčík
* *Tréneri:* Eduard Farda

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1959
Kategória:Ľadový hokej v 1960
2500 pred Kr.

## Udalosti

* Bitka pri Pan čchüan č' čan - prvá písomne zaznamenaná bitka čínskej histórie

Kategória:3. tisícročie pred Kr.
Tuľčyn

**Tuľčyn** (; ; ; ; ) je mesto na Ukrajine v Tuľčynskom rajóne vo Vinnyckej oblasti. V roku 2012 tu žilo 15920 obyvateľov.

Mesto leží v južnej časti historického regiónu Podolie. V meste sa nachádza rad potravinárskych podnikov a ľahký priemysel.

## Externé odkazy
* Tuľčyn  

Kategória:Mestá na Ukrajine
Kategória:Vinnycká oblasť
Litecoin

náhľad|Logo

**Litecoin** je internetová kryptomena, pomocou ktorej je možné platiť prostredníctvom úplne decentralizovanej P2P siete. Litecoin vznikol 7. októbra 2011, maximálny počet jeho mincí je 84 miliónov. V novembri 2013 dosiahol Litecoin trhový strop 1 miliardu dolárov. V auguste 2021 bola kapitalizácia Litecoin 12,2 miliardy dolárov.

Hlavnou výhodou litecoinu, podobne ako aj ostatných kryptomien, je plná decentralizácia, teda je navrhnutá tak, aby nikto nemohol menu akokoľvek ovplyvňovať, falšovať, kontrolovať peňažné toky alebo spôsobovať infláciu a neexistuje žiadny centrálny bod, ktorý by mohol o sieti rozhodovať. Litecoin, podobne ako bitcoin, je deflačná mena, teda jej hodnota s časom narastá.

V máji 2017 bola v softvéri Litecoin aktivovaná podpora SegWit. V septembri 2017 prebehli prvé atómové transakcie. Do 4 dní boli uskutočnené transakcie medzi Litecoin a Decred, Litecoin a Vertcoin, Litecoin a Bitcoin. 

Vďaka rýchlym a lacným transakciám začal Litecoin prijímať aj jeden z najväčších e-shopov v strednej Európe Alza.cz.

## Referencie

## Pozri aj
* bitcoin
 	
## Iné projekty

## Externé odkazy
* 
* 

## Zdroj
* 

Kategória:P2P siete
Kategória:Kryptomeny
Česko-slovenská hokejová liga 1958/1959

**Sezóna 1958/1959** bola 16. ročníkom Česko-slovenskej hokejovej ligy. Hrala sa pod názvom **I. liga**. Súťaž mala 12 účastníkov. Majstrom sa stalo družstvo TJ SONP Kladno. Vypadli družstvá TJ Slavoj České Budějovice a TJ Spartak GZ Královo Pole. Postúpili družstvá TJ Jiskra SZ Litvínov a TJ Tatran Opava.

## Poradie

## Najlepší strelci
* Vladimír Zábrodský (TJ Spartak Praha Sokolovo) - 23 gólov
* Jaroslav Volf (TJ SONP Kladno) - 18 gólov
* Miloslav Charouzd (TJ Spartak Praha Sokolovo) - 17 gólov
* Bronislav Danda (Rudá hvězda Brno) - 16 gólov
* Zdeněk Haber (TJ Spartak Plzeň LZ) - 16 gólov
* Jaroslav Jiřík (TJ SONP Kladno) - 16 gólov
* Jiří Pokorný (TJ Dynamo Pardubice) - 16 gólov
* Otakar Mareš (TJ Dynamo Pardubice) - 15 gólov
* Václav Pantůček (Rudá hvězda Brno) - 15 gólov
* František Schwach (TJ Spartak Plzeň LZ) - 15 gólov
* Ján Starší (TJ Slovan ÚNV Bratislava) - 15 gólov

## Káder majstra [[HC Rytíři Kladno|TJ SONP Kladno]]
* *Brankári:* Jiří Kulíček • Zdeněk Beran
* *Hráči:* Stanislav Bacílek • Zdeněk Müller • Karel Nedvěd • Přemysl Hainý • Zdeněk Landa - Bohumil Prošek • Miroslav Rys • Jaroslav Jiřík • Vladimír Markup • Václav Frölich • František Šebek • Jaroslav Volf • Josef Froněk • Vladimír Kopecký • Pavel Šanda
* *Tréneri:* Vlastimil Sýkora

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1958
Kategória:Ľadový hokej v 1959
Mikoláš Chadima

**Mikoláš Chadima** (* 9. september 1952, Cheb) je český spevák, saxofonista a multiinštrumentalista. 

Od roku 1975 bol členom skupiny Elektrobus, ktorá bola inšpirovaná Frankom Zappom. V roku 1976 sa stal členom skupiny Extempore. Od osemdesiatych rokov hrá so skupinou MCH Band. Hosťoval tiež so skupinami Zikkurat, Mňága a Žďorp, Umělá hmota, Praprecedens a ďalšími. Zhudobnil tiež niekoľko textov od Ivana Wernischa. Jedna z jeho skladieb je tiež zachytená v prvej časti magazínu RēR Quarterly s názvom *Re Records Quarterly Vol.1 No.1*.

## Referencie

## Zdroj

Kategória:Českí rockoví speváci
Kategória:Českí rockoví gitaristi
Kategória:Českí rockoví klávesisti
Kategória:Českí rockoví klaviristi
Kategória:Českí flautisti
Kategória:Českí saxofonisti
Kategória:Českí skladatelia modernej hudby
Kategória:Osobnosti z Chebu
Kategória:Signatári Charty 77
Hostýnské vrchy

**Hostýnské vrchy** je vysočina na východnej Morave a predstavuje geomorfologický podcelok Hostýnsko-vsetínskej hornatiny. Patrí do Vonkajších Západných Karpát, podcelku Západných Beskýd a od Vsetínskych vrchov sú oddelené údolím Vsetínskej Bečvy.

Značná časť Hostýnských vrchov je zalesnená a najvyšším vrcholom je Kelčský Javorník (). Ďalším významným vrcholom je Hostýn (), ktorý je najvýznamnejším pútnickým miestom mariánskeho kultu v Česku a ktorý dal pohoriu meno. Vodné toky prameniace v pohorí odvádzajú vodu do Moravy.

Vysočina je obkolesená pásom zníženín, ktorých súčasťou je Moravská brána a Hornomoravský úval. Juhozápad tvorí Kelčská pahorkatina, Holešovská plošina. Severovýchodná časť Hostýnských vrchov je trochu nižšia. Táto oblasť je vymedzená údoliami Juhyně a Ratibořky. Rozsochy zostupujú až po údolie Vsetínskej Bečvy. Západná a južná časť Hostýnských vrchov sa výrazne člení na pásma chrbtov, rozdelená údoliami Juhyně, Moštěnky, Rusavy a Dřevnice na kratšie úseky. Najvýraznejšou je severozápadná časť, kde tiež leží najvyšší vrchol Kelčský Javorník aj Hostýn. Pre južné pásmo sú typické veľmi úzke, často aj skalnaté chrbty, ako je na východe ležiace Drastihlava, Humenec a Ondřejovská.

## Iné projekty

## Zdroj

Kategória:Pohoria v Česku
Martin Réway

**Martin Réway** (* 24. január 1995, Praha) je slovenský hokejový útočník. Vďaka jeho kombinačným schopnostiam a periférnemu videniu ho prirovnávali k Žigmundovi Pálffymu.

## Klubový hokej
Narodil sa v Prahe slovenským rodičom, s hokejom začínal v mužstve HC Slavia Praha, kde pôsobil do svojich 14 rokov. Po presťahovaní sa na Slovensko začal v sezóne 2008/09 hrávať za MHK Dolný Kubín v rámci jeho mužstva do 18 rokov. Od ročníka 2010/11 pôsobil v mužstve MHC Mountfield Martin, ďalšiu juniorskú sezónu odohral v HC Sparta Praha, následne dva roky za Gatineau Olympiques v QMJHL. Pred ročníkom 2014/15 ho angažovala HC Sparta Praha. V mužstve sa stal najproduktívnejším hráčom a vedenie mu v októbri 2015 ponúklo nový kontrakt, ktorý však odmietol podpísať a požiadal o výmenu. Následne ho vedenie vyradilo z mužstva. Réway uzavrel zmluvu so švajčiarskym klubom HC Fribourg-Gottéron. 23. januára 2016 utrpel otras mozgu, kvôli ktorému mesiac nehral. Následne vystriedal niekoľko slovenských klubov, medzi ktorými nechýbal ani HK Spišská Nová Ves, kde pôsobil v sezóne 2023/ 2024. Pre ďalšiu sezónu podpísal zmluvu s klubom HK 32 Liptovský Mikuláš, kde pôsobí so svojím bývalým spoluhráčom zo Spiša brankárom Filipom Surákom.

### Klubová štatistika

## Reprezentácia

 

Na MS do 20 rokov 2014 bol lídrom slovenského mužstva, ktoré obsadilo 8. miesto. O rok neskôr na MS do 20 rokov 2015 bol kapitánom, Slovensko prekvapujúco vybojovalo bronzové medaily, keď v zápase o bronz porazilo Švédsko. Réway sa stal najproduktívnejším hráčom Slovenska, keď v 7 zápasoch zaznamenal 4 góly a 5 asistencií.

Na seniorskom svetovom šampionáte debutoval v roku MS 2014, keď ho nominoval Vladimír Vůjtek, zaznamenal tri asistencie. Slovensko nepostúpilo do štvrťfinále a obsadilo 9. miesto. Nový reprezentačný tréner Zdeno Cíger ho nominoval ho na MS 2016.

### Štatistika na významných podujatiach

## Referencie

## Zdroj
* Martin Réway na talenty-info.sk 
* 

Kategória:Slovenskí hokejisti
Kategória:Slovenskí hokejoví útočníci
Kategória:Účastníci MS v hokeji 2014
Kategória:Účastníci MS v hokeji 2016
Kategória:Osobnosti z Prahy
Kategória:Slovenskí hokejisti draftovaní NHL
Kategória:Hráči MHC Martin
Kategória:Hráči HC Sparta Praha
Kategória:Hráči HC Fribourg-Gottéron
Kategória:Hráči HC Košice
Kategória:Hokejisti draftovaní klubom Montreal Canadiens
Vodnopólová extraliga mužov 2013/14

**Vodnopólová extraliga mužov** v **sezóne 2013/14** bol 22. ročník extraligy vodnopólistov, najvyššej vodnopólovej súťaže mužov na Slovensku, kontrolovanej Slovenským zväzom vodného póla (SZVP). Oproti minulej sezóne sa počet účastníkov znížil o 2 družstvá. Svoj prvý titul získalo družstvo ŠKP Modrí Draci Košice-Staré Mesto. Súťaž opäť niesla mediálny názov **Pharma Group vodnopólová extraliga mužov**.

## Systém súťaže
Po odohraní základnej časti (ZČ) jedenkrát doma a vonku nasledovala pre družstvá na 1.4. mieste nadstavbová časť. Uskutočnili sa iba 2 nadstavbové turnaje organizované u dvoch najlepšie postavených tímov po ZČ, v ktorých sa im nezapočítavali body po ZČ, ale iba tzv. bonifikačné body. Každý zápas musel mať v tejto fáze súťaže víťaza. Za nadstavbovou časťou absolvovali družstvá play-off, v ktorých sa im započítavali body zo vzájomných zápasov. V play-off sa zmenil doterajší systém súťaží, keď sa duely sa hrali na 4 víťazné stretnutia. Prvé zápasy play-off sa začínali u horšie postavených tímov. Družstvá, ktoré skončili po ZČ na 5. a 6. mieste, odohrali 5 turnajov spolu s trojicou družstiev: KVP Komárno, KVP Kúpele Piešťany a PVK Vrútky, v tzv. B skupine o dve postupové miesta v nasledujúcej sezóne extraligy. 

## Účastníci

## Výsledky
### Základná časť
;Zápasy

;Tabuľka 

Zdroj: SZVP

### Nadstavbová časť
#### Skupina A
;Zápasy

;Tabuľka 

#### Skupina B
;Noví účastníci

;Zápasy

;Tabuľka 

Zdroj: SZVP

Do nasledujúceho ročníka extraligy postúpili 2 najlepšie družstvá.

### Play-off
;Semifinále 

;Play-off o 3. miesto 

;Finále 

## Konečné umiestnenie

## Referencie

* Rozpis stretnutí základnej časti extraligy

## Pozri aj
* 1. vodnopólová liga žien 2013/14

## Externé odkazy
* Oficiálna stránka SZVP
* Extraliga na stránke mokralopta.sk 
* Vodpopólová extraliga na stránke sportscore.sk 

Kategória:Vodné pólo v 2013
Kategória:Vodné pólo v 2014
Kategória:Vodnopólová extraliga mužov
John Bassett McCleary

**John Bassett McCleary** je americký novinár, ktorý pochádza z rodiny novinárov už v tretej generácii. Študoval v „Monterey Peninsula College“ v Kalifornii, „Santa Barbara City College“ a v University of California v Los Angeles. Je aj spisovateľom, filmovým architektom, fotografuje pre noviny, pracuje vo vydavateľskom a reklamnom priemysle. 

John Mc Cleary je pamätníkom hnutia kontrakultúry 60. a 70. rokov, zúčastňoval sa na Pop festivale v Monterrey. Osobne stretával osobnosti ako skupina Doors, Jimi Hendrix, Rolling Stones a Tina Turner.  Bol tiež protivojnovým aktivistom a fotografoval protivojnové demonštrácie. Precestoval väčšinu centier hnutia hippies, komún v USA a v Európe. Podnikol cesty do Afganistanu, Grécka, Indie, Londýna, Greenwich Village, Big Sur a Haigh-Ashbury.

Žije v Montereyskom zálive s manželkou Joan Jeffers Mc Clearyovou (príbuznou básnika Robinsona Jeffersa) a dcérou Siobhan. 

## Dielo a zdroj
* John Bassett McCleary, *Hippie encyklopedie*, preklad L. Snížek, Levné knihy a.s. a Volvox Globator, Praha, 2010, ISBN 8072077902, ISBN 9788072077908
* Stránka McClearyho

Kategória:Spisovatelia USA

Kategória:Kontrakultúra 60. rokov
Okresný úrad

**Okresný úrad** môže byť:
*na Slovensku v období 1923 - 1944/45, 1990 - 2003 a od októbra 2013 dodnes: pozri okresný úrad (Slovensko)
*v Česku v rokoch 1990 - 2002 (okresní úřad), pozri okresný úrad (Česko)
*v Poľsku (starostwo powiatowe), pozri okresný úrad (Poľsko)
*v Maďarsku (járási hivatal), pozri okresný úrad (Maďarsko)
*v Nemecku:
** pred 2. svetovou vojnou (Bezirksamt, Kreisamt): pozri okresný úrad (Nemecko)
** v NDR (Kreisverwaltung): pozri okresný úrad (NDR)
** dnes (Landratsamt, Kreisverwaltung, Kreishaus): pozri správny úrad okresu (Nemecko)
*vo Švajčiarsku (Bezirksamt, préfecture): pozri okresný úrad (Švajčiarsko)
*úrad na čele okresu v niektorých iných štátoch

## Poznámka
Úrady na čele okresov:
*v Uhorsku (vrátane Slovenska do roku 1922) sa volali slúžnovský úrad
*na Slovensku a v Česku od roku 1944/1945 do roku 1990 sa volali okresný národný výbor
*v Česku do roku 1945 sa volali okresné hajtmanstvo
*v Rakúsku dodnes sa volajú okresné hajtmanstvo
Milko

**Milko** môže byť:
* slovenské priezvisko, pozri Milko (priezvisko)
* zdrobnelina mena Milo
* švédska poľnohospodárska spoločnosť, pozri Milko (spoločnosť)